ມົນລະພິດອາກາດໃນເອເຊຍ ຮ້າຍແຮງທີ່ສຸດ (ເບິ່ງວີດີໂອ)
ຕົວຢາງ ຮ່ອງ​ກົງ​ແມ່ນ​ປົກ​ຄຸມ​ໄປ​ດ້ວຍໝອກຄວັນອັນໜາແໜ້ນຈາກ​ໂຮງ​ຈັກ​ໂຮງງານ​ແລະ​ຄວັນ​ອາຍ​ເສຍ​ຈາກຍວດ​ຍານ​ພາຫາ​ນະ
ການເຕີບໂຕທາງເສດຖະກິດຢ່າງໄວຂອງຂົງເຂດເອເຊຍໃນບໍ່ເທົ່າໃດປີຜ່ານມານັ້ນ ແມ່ນໄດ້ ນໍາເອົາຄວາມເສຍຫາຍມາສູ່ສະພາບແວດລ້ອມ ທີ່ສາມາດບັ່ນທອນສຸຂະພາບຂອງປະຊາ ຊົນຢ່າງໃຫຍ່ຫລວງໄດ້ ຜູ້ສື່ຂ່າວວີໂອເອ Pros Laput ລາຍງານວ່າ ໃນຂະນະທີ່ຜູ້ຄົນສ່ວນໃຫຍ່ພາກັນຖືວ່າ ມົນລະພິດອາກາດທີ່ເກີດຈາກໂຮງຈັກຮງງານຕ່າງໆ ແລະຍວດຍານ ພາຫານະທີ່ແອອັດຢູ່ຕາມຖະໜົນຫົນທາງນັ້ນເປັນພາກສ່ວນນຶ່ງຂອງບັນຫາ ແຕ່ນອກນີ້ແລ້ວ ກໍຍັງມີຄວາມເປັນຫ່ວງກ່ຽວກັບຄຸນນະພາບຂອງອາກາດຢູ່ຕາມຊົນນະບົດນໍາອີກ ດາຣາມີ ເລຶ່ອງນີ້ມາສະເໜີທ່ານ ຄືກັບຫລາຍໆຫົວເມືອງໃຫຍ່ໃນຂົງເຂດເອເຊຍນັ້ນ ຮ່ອງກົງແມ່ນປົກຄຸມໄປດ້ວຍໝອກຄວັນ ອັນໜາແໜ້ນຈາກໂຮງຈັກໂຮງງານແລະຄວັນອາຍເສຍຈາກຍວດຍານພາຫານະ ທີ່ເປັນຕົວ ການເຮັດໃຫ້ເປັນໂຣກຫົວໃຈ ແລະອາ ການເຈັບປ່ວຍທາງລະບົບຫາຍໃຈ ສາສະດາຈານ ຊີແອັມ ວອງ(CM Wong) ປະຈໍາສະຖາບັນສາທາລະນະສຸກຂອງມະຫາ ວິທະຍາໄລຮ່ອງກົງ ກ່າວວ່າ: ສາສະດາຈານ CM Wong ກ່າວຕໍ່ໄປວ່າ ທ່ານພົບເຫັນຄວາມກ່ຽວພັນກັນຢ່າງໃກ້ຊິດ ລະ ຫວ່າງມົນລະພິດອາກາດ ແລະອັດຕາການເສຍຊີວິດຢູ່ໃນເຂດສູນກາງອຸດສາຫະກໍາຂອງຈີນ ກໍຄືເມືອງ Wuhan, Hongkong ແລະ Shianghai ນັ້ນ ພ້ອມກັບເມືອງຫລວງບາງກອກ ຂອງໄທ ນໍາຊຶ່ງທ່ານກ່າວວ່າ: ທີ່ຮ່ອງກົງນັ້ນ ສະພາບອາກາດ ເປື້ອນເປີະ ຮອດໄດ້ເລີ່ມສົ່ງຜົນ ກະທົບຕໍ່ຊື່ສຽງຂອງເມືອງ ໃນ ຖານະເປັນສູນກາງການເງິນ ລະຫວ່າງຊາດ ພວກທຸລະກິດ ໃນພາກສ່ວນການເງິນກ່າວວ່າ ດຽວນີ້ ມັນລໍາບາກຂຶ້ນຫລາຍ ກວ່າເກົ່າທີ່ຈະດຶງດູດເອົາຄວາມ ສາມາດພິເສດຈາກປະເທດອື່ນໆ ເຂົ້າມາໄດ້ ຍ້ອນຄຸນນະພາບ ຂອງອາ ກາດ ເຄິ່ງນຶ່ງຂອງອາກາດເປື້ອນເປີະ ຂອງຮ່ອງກົງ ແມ່ນມາຈາກການ ຂົນສົ່ງຢູ່ຕາມເຂດເມືອງ ເຊັ່ນລົດ ເມ ເຮືອບັກ ທີ່ປ່ອຍແກສ nitrogen dioxide ອອກມາ ຊຶ່ງແກສດັ່ງກ່າວເປັນຕົວສ້າງມົນລະພິດທີ່ພວກນັກວິທະຍາສາດກ່າວວ່າ ສາມາດສ້າງບັນຫາ ແຊກຊ້ອນໃຫ້ແກ່ພວກເດັກນ້ອຍທີ່ເປັນໂຣກ ຫືດໄດ້ ອົງການອະນາໄມໂລກ ປະເມີນວ່າ ລະດັບທີ່ວ່າປອດໄພຂອງແກສ nitrogen dioxide ຫລື N-O-2 ນັ້ນ ຄວນຈະຢູ່ໃນປະລິມານໂດຍສະ ເລ່ຍ ບໍ່ໃຫ້ເກີນ 40 micrograms ຕໍ່ນຶ່ງເມັດກ້ອນຕໍ່ປີ ທ່ານ ວອງ ກ່າວວ່າ ທ່ານ ທີຄິວ ທັກ ນັກຄົ້ນຄວ້າປະຈໍາມະຫາວິທະຍາໄລຮ່ອງກົງ ໄດ້ສຶກສາລະດັບແກສ nitrogen dioxide ມາເປັນເວລາ 11 ປີ ຜົນການສຶກສາຂອງທ່ານພົບວ່າ ມີຄວາມ ກ່ຽວພັນກັນລະຫວ່າງຄວາມສາມາດໃນການມອງເຫັນທີ່ຕໍ່າລົງ ແລະອັດຕາການເສຍຊີ ວິດທີ່ສູງຂຶ້ນກວ່າ ຊື່ງທ່ານກ່າວວ່າ: ໃນຊຸມປີ 1990 ນັ້ນ ຮ່ອງກົງສາມາດປັບປຸງຄຸນນະພາບອາກາດຂອງຕົນ ໄດ້ ໂດຍການ ວາງຂໍ້ຈໍາກັດຕໍ່ການປ່ອຍສານ sulfur dioxide ຊຶ່ງເປັນສານທີ່ກໍ່ໃຫ້ເກີດພະຍາດຫລອດ ລົມຫາຍໃຈໃນພວກເດັກນ້ອຍຫລາຍຂຶ້ນ ແລະການເສຍຊີວິດໃນພວກຄົນເຖົ້າ ທ່ານ ຄາລສັນ ແຈນ(Carlson Chan) ຜູ້ຮັບຜິດຊອບນະໂຍບາຍກ່ຽວກັບຄຸນນະພາບ ຂອງອາກາດປະຈໍາກົມປົກປ້ອງສະພາບແວດລ້ອມຂອງຮ່ອງກົງ ກ່າວວ່າ ບັນດາບໍລິສັດ ທັງຫລາຍສາມາດພົບ ວິທີການຫລົບຫລີກຂໍ້ຈໍາກັດທີ່ເຄັ່ງຄັດຂຶ້ນກ່ວາເກົ່ານັ້ນໄດ້ ຊຶ່ງທ່ານ ກ່າວວ່າ: ຄົນລະຟາກກັບຊາຍແດນຮ່ອງກົງນັ້ນ ກໍຄືແຂວງກວາງຕຸ້ງ ສູນກາງອຸດສາຫະກໍາສົ່ງ ອອກຂອງຈີນ ແຕ່ວ່າ ເມື່ອໂຮງຈັກໂຮງງານຢູ່ທີ່ນັ້ນເພີ່ມທະວີຂຶ້ນ ມົນລະພິດອາກາດ ກໍກັບຄືນ ເຂົ້າມາຍັງຮ່ອງກົງອີກ ບັນຫາທີ່ວ່ານີ້ບໍ່ໄດ້ມີສະເພາະແຕ່ຢູ່ຕາມຫົວເມືອງຕ່າງໆຂອງຂົງເຂດເອເຊຍເທົ່ານັ້ນ ໃນເຂດພາກເໜືອຂອງໄທ ໝອກຄວັນຈາກໄຟປ່າ ຈະປົກຄຸມບໍລິເວນພູເຂົາ ໂດຍສະ ເພາະໃນລະດູແລ້ງ ເວລາພວກຊາວສວນພາກັນຖາງໄຮ່ປູກພືດພັນຂອງພວກເຂົາເຈົ້າ ຊາວສວນເຮັດໄຮ່ຄົນນຶ່ງກ່າວປ້ອງກັນປະເພນີທີ່ປະຕິບັດກັນມາຂອງພວກເຂົາເຈົ້າ ຄືການ ຈູດໄຮ່ກ່ອນຈະປູກຝັງນັ້ນ ວ່າດັ່ງນີ້: ລາວເວົ້າວ່າ ແນວໃດກໍດີ ສາສະດາຈານທິບພະວັນ ປຣາປະມົນທົນ ປະຈໍາມະຫາວິທະຍາໄລຊຽງໃໝ່ ແລະທີມງານຂອງທ່ານນາງ ພົບເຫັນສານທີ່ເປັນຕົວສ້າງມົນລະພິດ ທີ່ເອີ້ນວ່າສານກິ່ນຫອມ ຄາບອນກັບໄຮໂດຣເຈັນ ຫລື polycyclic aromatic hydrobarbons ຫລື P-A-H ນັ້ນ ໃນລະດັບສູງ ຢູ່ໃນໝູ່ພວກຊາວເຂົາ ຊຶ່ງປາກົດວ່າ ສູງກວ່າລະດັບທີ່ພົບເຫັນຢູ່ໃນພວກ ຄົນທີ່ອາໃສຢູ່ຕາມຕົວເມືອງນັ້ນອີກ ທ່ານນາງທິບພະວັນເວົ້າວ່າ P-A-H ເປັນສານທີ່ພົບເຫັນຢູ່ຕາມທໍ່ອາຍເສຍຂອງລົດຍົນ ແລະຢູ່ຕາມຢາງມະຕອຍທີ່ໃຊ້ປູ ຖະໜົນຫົນທາງ ຕະຫລອດທັງຢູ່ຕາມໂຮງງານທີ່ຈູດເຜົາໄຟ ແລະຕາມຂີ້ເຫຍື້ອ ເປັນຕົ້ນ ເຈົ້າໜ້າທີ່ປົກປ້ອງສະພາບແວດລ້ອມສະຫະລັດກ່າວວ່າ ການຖືກເຜີຍແບໃສ່ສານ P-A-H ຢ່າງໜັກນັ້ນ ສາມາດລະງັບລະບົບພູມຕ້ານທານຂອງຄົນເຮົາໄດ້ ທ່ານນາງທິບພະວັນກ່າວວ່າ: ພວກຊ່ຽວຊານໄດ້ຮຽກຮ້ອງໃຫ້ລັດຖະບານທັງຫລາຍ ອອກນະໂຍບາຍທີ່ເຄັ່ງຄັດຫລາຍຂຶ້ນ ກວ່າເກົ່າ ເພື່ອປັບປຸງຄຸນນະພາບອາກາດ ແຕ່ເຖິງແມ່ນວ່າພວກເຈົ້າໜ້າທີ່ຈະປະຕິບັດຕາມ ເປົ້າໝາຍຂອງລະດັບມົນລະພິດຂອງອົງການອະນາໄມໂລກ ສໍາລັບຫົວເມືອງໃຫຍ່ຕ່າງໆ ເຊັ່ນຮ່ອງກົງນັ້ນກໍຕາມ ມັນກໍຈະໃຊ້ເວລາຫລາຍສິບປີກວ່າທີ່ຈະນໍາເອົາຄຸນນະພາບອາກາດ ກັບຄືນມາຢູ່ໃນລະດັບທີ່ປອດໄພກວ່າເກົ່າໄດ້